แนวโน้ม SET ไซด์เวย์ดาวน์ กังวล “โควิด” ระบาดหนัก
แนวโน้ม SET ไซด์เวย์ดาวน์ กังวล “โควิด” ระบาดหนัก
16 เม.ย. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่ง Sideway ถึง Sideway Down จากความกังวลสถานการณ์การแพร่ระบาดไวรัสโควิด-19 ในประเทศ หลังจำนวนผู้ติดเชื้อทะลุพันกว่าคนต่อวัน และจะต้องติดตามผลการประชุมศูนย์บริหารสถานการณ์โควิด-19 (ศบค.) ในวันนี้จะออกมาตรการควบคุมการแพร่ระบาดโควิดอย่างไรบ้าง เพราะอาจถ่วงการฟื้นตัวเศรษฐกิจและแผนการเปิดประเทศ
อย่างไรก็ดี Sentiment จากต่างประเทศถือว่าดีมาก โดยตลาดหุ้นในภูมิภาคเอเชียเช้านี้ส่วนใหญ่เคลื่อนไหวในแดนบวกเล็กน้อยตามดาวโจนส์ หลังจากตัวเลขเศรษฐกิจของสหรัฐฯออกมาดี ไม่ว่าจะเป็นยอดค้าปลีก และจำนวนผู้ขอรับสวัสดิการว่างงานสหรัฐฯ
ขณะที่ตลาดฯยังมีปัจจัยลบเกี่ยวกับวัคซีนโควิดที่มีการระงับใช้วัคซีนแอสตร้าเซนเนก้า และจอห์นสัน แอนด์ จอห์นสัน ซึ่งไทยเราพึ่งพาวัคซีนแอสตร้าเซนเนก้ามาก ทำให้อาจกระทบการเปิดประเทศได้
พร้อมให้แนวรับ 1,530-1,520 จุด ส่วนแนวต้าน 1,550-1,555 จุด